A BIZOTTSÁG VÉLEMÉNYEaz Európai Unió működéséről szóló szerződés 294. cikke (7) bekezdésének c) pontja alapján a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK rendelet módosításáról és a 87/250/EGK, a 90/496/EGK, az 1999/10/EK, a 2000/13/EK, a 2002/67/EK, a 2008/5/EK irányelv és a 608/2004/EK rendelet hatályon kívül helyezéséről szólóEURÓPAI PARLAMENTI ÉS TANÁCSI RENDELETjavaslatára vonatkozó tanácsi állásponthoz fűzött európai parlamenti módosítás[ok]ról /* COM/2011/0475 végleges - 2008/0028 (COD) */





2008/0028 (COD) A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja alapján a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK rendelet módosításáról és a 87/250/EGK, a 90/496/EGK, az 1999/10/EK, a 2000/13/EK, a 2002/67/EK, a 2008/5/EK irányelv és a 608/2004/EK rendelet hatályon kívül helyezéséről szóló EURÓPAI PARLAMENTI ÉS TANÁCSI RENDELET javaslatára vonatkozó tanácsi állásponthoz fűzött európai parlamenti módosítás[ok]ról 1. Bevezetés Az Európai Unió működéséről szóló szerződés 294. cikke (7) bekezdésének c) pontja előírja, hogy a Bizottság nyilvánítson véleményt az Európai Parlament által második olvasatban javasolt módosításokról. A Parlament által javasolt módosításokról a Bizottság véleménye a következő: 2. Előzmények A javaslatnak az Európai Parlamenthez, illetve a Tanácshoz történő továbbításának időpontja (COM(2008) 40 végleges – 2008/0028(COD) dokumentum): || 2008. február 1. Az Európai Gazdasági és Szociális Bizottság véleményének időpontja: || 2008. szeptember 18. Az Európai Parlament álláspontjának időpontja (első olvasat): || 2010. június 16. A módosított javaslat továbbításának időpontja: || nincs adat A Tanács álláspontja elfogadásának időpontja: || 2011. február 21. Az Európai Parlament álláspontjának időpontja (második olvasat): || 2011. július 6. 3. A Bizottság javaslatának célja A javaslat a címkézésről szóló jogszabályok két fontos területét foglalja egységes szerkezetbe, illetve teszi naprakésszé: az élelmiszerek általános címkézését és a tápértékjelölést, amelyeket a 2000/13/EK[1], illetve a 90/496/EGK[2] irányelvek szabályoznak. A javaslat emellett átdolgoz hat további, bizonyos élelmiszer-kategóriák címkézéséről szóló irányelvet is. A javaslat néhány fő célkitűzése: – Egységes jogi aktus létrehozása, amely magában foglalja az általános címkézésre és tápértékjelölésre szolgáló horizontális címkézési előírásokra vonatkozó elveket és követelményeket; – Az élelmiszerekre vonatkozó információk megjelenítésének és pontosságának kötelezettségeire vonatkozó konkrét rendelkezések bevezetése a teljes élelmiszerláncban; – Mérhető kritériumok meghatározása az élelmiszereken feltüntetett jelölések olvashatóságának bizonyos szempontjai tekintetében; – A származási országra vagy az eredet helyére vonatkozó címkézésről szóló szabályok egyértelművé tétele; – A kötelező tápértékjelölés a fő látómezőben történő feltüntetésének bevezetése a feldolgozott élelmiszerek többsége esetében. 4. A Bizottság véleménye az Európai Parlament módosításairól Az Európai Parlament második olvasatban olyan egységes szerkezetbe foglalt szöveget szavazott meg, amely számos módosítást tartalmaz a Tanács első olvasatban elfogadott álláspontjára vonatkozóan. A szöveg a Parlament, a Tanács és a Bizottság közötti tárgyalások eredménye. A Bizottság a Parlament által megszavazott valamennyi módosítást elfogadja; ezek a módosítások intézményközi tárgyalások eredményeként születtek meg, lehetővé téve a második olvasat során létrejött megállapodást. [1] Az Európai Parlament és a Tanács 2000/13/EK irányelve (2000. március 20.) az élelmiszerek címkézésére, kiszerelésére és reklámozására vonatkozó tagállami jogszabályok közelítéséről (HL L 109., 2000.5.6., 29. o.). [2] A Tanács 90/496/EGK irányelve (1990. szeptember 24.) az élelmiszerek tápértékjelöléséről (HL L 276., 1990.10.6., 40. o.).